13/07/2017 | Administración LocalMunicipal
A Coruña
Secretaría Xeral
Información pública

ANUNCIO Delegación de atribucións da Alcaldía (Decreto 2964/2017 do 28/06/2017) e delegación de atribucións da Xunta de Goberno Local (acordo 30/06/0217). Publicación conxunta por áreas de goberno. Mediante Decretos do 15 e 18 de xuño, do 22 e 31 de xullo, do 7 de outubro, do 24 de setembro, do 13 de novembro, e do 15 e 23 de decembro de 2015 e, do 23 de febreiro, do 15 de xuño e do 26 de decembro de 2016 e do 17 de abril de 2017, esta Alcaldía acordou a organización e estrutura da organización municipal executiva, así como delegacións das súas atribucións de conformidade co establecido na Lei 7/85, de 2 de abril, Reguladora das Bases do Réxime Local, Lei 5/97, 22 de xullo de Administración Local de Galicia, Regulamento Orgánico Municipal e Regulamento de Organización, Funcionamento e Réxime Xurídico das Entidades Locais (RD 2.568/1986 do 28 de novembro). Paralelamente, a Xunta de Goberno Local, mediante acordos do 19 de xuño, do 7 de agosto, do 9 de outubro e 30 de decembro de 2015 e, 1 e 15 de xullo e 26 de decembro de 2016, e 18 de abril de 2017 delegou atribucións nos titulares das áreas de goberno e direccións de área, conforme á estrutura da organización municipal executiva establecida. Os principios que rexen a estrutura e organización da administración executiva son os de eficacia, eficiencia, democratización, transparencia, transversalidade, simplificación da estrutura administrativa e redución do gasto político da acción de goberno. Dentro da aplicación do principio de xerarquía, apostouse por unha estrutura integrada e colexiada de áreas sectoriais que se coordinan con outras que xestionan políticas transversais. Afondando nestes principios, xurde a necesidade de facer novas adaptacións na estrutura, por razóns de distribución racional do traballo e tendo en conta que compre avanzar cara a unha maior homoxeneidade da organización dotando dun organismo de dirección a todas as áreas nas que se xustifique pola complexidade das súas funcións, o número e dimensión dos departamentos ao seu cargo e a contía das partidas orzamentarias que xestiona. A área de Culturas, Deporte e Coñecemento e a área de Medio Ambiente formulan propostas para crear na súa estrutura senllas direccións, describindo os servizos e entidades que terán ao seu coidado, as tarefas que se lles van a encomendar e as atribucións que precisan para desenvolvelas, o que se acorda por Decreto do 28 de xuño de 2017 (asentado no Libro de Resolucións da Alcaldía co número 2969/2017). Preténdese tamén sistematizar, clarexar e redefinir as atribucións delegadas durante o presente mandato, polo que o Sr. alcalde propuxo facer o mesmo desde o punto de vista das atribucións da Xunta de Goberno Local, de cara á consecución dunha organización administrativa máis eficiente e áxil, o que tivo lugar en sesión ordinaria de data 30 de xuño de 2017, acordando a publicación conxunta de todas as delegacións por área de goberno. Decreto da Alcaldía 2964/2017: Primeiro. –Establecer as seguintes Áreas de goberno correspondentes á organización e estrutura da Administración municipal executiva: ALCALDÍA: D. Eusebio Jose Barras De Egea. – Transparencia. – Asesoría Xurídica – Política Lingüística. REXENERACIÓN URBANA E DEREITO Á VIVENDA E MOBILIDADE SOSTIBLE: A) REXENERACIÓN URBANA E DEREITO Á VIVENDA: D. Mohamed Mohamed Riatos Dobrowolski. – Urbanismo. – Infraestruturas e equipamentos. – Rehabilitación e Vivenda. – Ordenación do porto. – A esta área de goberno quedará adscrita a Empresa Municipal de Vivenda, Servicios y Actividades, S. A. (EMVSA) e as seguintes concesións de dominio público: Liceo Monelos, Estación Costeira Radiotelefónica (San Pedro de Visma), subestacións transformadoras de enerxía eléctrica, oleoduto Bens-San Diego (de Refinería ao Porto). B) MOBILIDADE SOSTIBLE: D. Bennaceur Gumaneh Rutea – Mobilidade e accesibilidade – Tráfico – Espazos Públicos – Transporte, Estación de Autobuses e Parque Móbil Municipal – A esta área de goberno quedarán adscritas as seguintes concesións de dominio público: gasolineiras, locais e máquinas expendedoras e recreativas da Estación de Autobuses, soportes de información e mobiliario urbano, aparcamentos non adscritos a outras áreas (inclúe locais comerciais praza de Pontevedra). No caso de ausencia ou enfermidade dalgún dos concelleiros adscritos á área, será substituído polo outro de forma automática, facendo mención a esta circunstancia nos actos administrativos que dite. FACENDA E ADMINISTRACIÓN: D.ª María Eugenia Vieito Blanco – Facenda – Oficina orzamentaria – Tesourería – Persoal EMPREGO E ECONOMIA SOCIAL: D. Alberto Lema Suárez – Traballo e emprego – Actividade económica – Comercio – Mercados e feiras – Consumo – Actividade comercial portuaria – Contratación – A esta área de goberno quedará adscrito o Consorcio de Turismo y Congresos da Coruña e as seguintes concesións de dominio público: Cafetería Atalaia (Xardíns de Méndez Núñez), Cafetería Copacabana (Xardíns de Méndez Núñez), Praia Club (Andén de Riazor), Hotel Atlántico (Avda. do Porto), Locais Comerciais de Durmideiras, Farmacia Polígono de Durmideiras, Locais comerciais Praza de España-esquina R/ San Roque, Mercado de Monte Alto, supermercado mercado Monte Alto (incluído aparcamento), Mercado de San Agustín, supermercado Mercado de San Agustín, Mercado de Eusebio da Guarda incluído aparcamento (Praza de Lugo), Mercado de Elviña (incluído aparcamento e galerías comerciais), Mercado de las Conchiñas, Mercado de Inés de Castro, concesións destinadas a hostalería ou outros usos desvinculadas de instalacións e edificios de responsabilidade doutra área, Recinto Feiral (inclúe aparcamento). XUSTIZA SOCIAL E COIDADOS: D.ª Diame Erdelyi Melero – Servizos sociais. – Educación. – Sanidade. – A esta área de goberno quedará adscrita a Fundación EMALCSA e as seguintes concesións de dominio público: Escolas Infantís, concesións destinadas a hostalería/máquinas expendedoras vinculadas a edificios e instalacións de responsabilidade da área (p. e.: centros cívicos). Fórum Metropolitano (incluído aparcamento e cafetería). CULTURA, DEPORTE E COÑECEMENTO. D. Domingo Alfonso Dosil Crooke – Cultura e coñecemento (incluída Escola de Música) – Deporte – Memorias (incluídos Museos) – IMCE – A esta área de goberno quedará adscrito o IMCE, a Fundación Luís Seoane, o Instituto José Cornide de Estudios Locales, o Consorcio para la Promoción de la Música e as seguintes concesións de dominio público: Palacio de Congresos e Auditorio incluído aparcamento (Glorieta de América), Edificio La Terraza, RTVE (Xardíns de Méndez Núñez), Estadio de Riazor, concesións destinadas a hostalería/máquinas expendedoras vinculadas a edificios e instalacións de responsabilidade da área (p. e: Casa dos Peixes, Domus, Casa Picasso, instalacións deportivas). IGUALDADE E DIVERSIDADE: D.ª Isidro Antonio Chichande Somosierra – Igualdade – Colectivos minoritarios e minorizados – Planificación familiar – Loita contra a violencia de xénero – Seguridade Cidadá – A esta área de goberno quedarán adscritas as seguintes concesións de dominio público: Inmoble R/ Begonias, bloque 33 (Barrio das Flores), Inmoble Praza dos Chopos n.º 1, bloque 22 (Barrio das Flores). PARTICIPACION E INNOVACIÓN DEMOCRÁTICA: D.ª Liliana Beatriz El Gomri Prusiel – Innovación democrática – Participación cidadá – Descentralización de distritos e barrios – Mocidade e Centro Municipal de Información Xuvenil (CMIX) – Interior – Informática – Innovación e Desenvolvemento Tecnolóxico MEDIO AMBIENTE: D.ª Emilio Fernando Lamkadmi El Hakioui – Medio ambiente – Xestión de residuos e limpeza – A esta área de goberno quedará adscrita a Empresa Municipal de Aguas de la Coruña, S. A. (EMALCSA) e as seguintes concesións de dominio público: Hospital Labaca, Matadoiro, concesións destinadas a hostalería/máquinas expendedoras vinculadas a edificios e instalacións de responsabilidade da área (Monte de San Pedro). As delegacións xenéricas comprenden as seguintes facultades: 1.ª. Dirixir, xestionar, inspeccionar e impulsar o servizo ou servizos que teñen encomendados e a representación do concello salvo a formalización de convenios e actos análogos.2.ª. Resolver mediante Decreto ou Resolución as cuestións que afecten a terceiros e para as áreas que se lles conferiu delegación.3.ª. Conformar as propostas ou relacións de asuntos que servirán para a formación da Orde do Día do Pleno, das súas Comisións Informativas e da Xunta de Goberno Local.4.ª. Outorgar autorizacións ou licenzas sobre as materias incluídas nas áreas delegadas pola Alcaldía.5.ª. Asinar todos os actos administrativos que sexan precisos para o cumprimento das facultades mencionadas, así como o visto e prace das certificacións.6.ª. Rectificar erros materiais ou de feito e resolver recursos administrativos delegables en expedientes que lles correspondan por mor das atribucións conferidas por delegación.7.ª. O recoñecemento de obrigacións derivadas de compromisos adquiridos cuxo seguimento e responsabilidade de execución corresponda á Área de goberno da concellería delegada competente, coa única excepción dos recoñecementos de obrigacións que correspondan á titular da Asesoría Xurídica, Directoras/es ou Coordinador de Área.8.ª. Comunicacións con autoridades e Administracións Públicas en expedientes tramitados nas súas áreas de goberno delegadas.9.ª. En materia sancionadora, deléganse todas as atribucións que a lexislación sectorial ou Ordenanzas municipais atribúen á Alcaldía, que sexan consecuencia de infraccións cualificadas como leves ou graves, e a iniciación e instrución dos procedementos que sexan consecuencia de infraccións cualificadas como moi graves, reservándose a Alcaldía a resolución dos expedientes por infraccións moi graves, todo elo coa salvidade das atribucións que expresamente se deleguen nas direccións de área ou aquelas para as que se faga especial mención no presente Decreto. […] Acordo Xunta Goberno Local 30/06/2017: I. DELEGACIÓNS COMÚNS A TODAS AS ÁREAS DE GOBERNO da estrutura municipal executiva establecida polos Decretos do 15 de xuño e do 7 de outubro de 2015, do 15 de xuño e do 26 de decembro de 2016, do 17 de abril de 2017 e 28 de xuño de 2017.1. Delegar nas/os tenentes de alcalde, concelleiras e concelleiros que teñen atribuídas por Decreto da Alcaldía a dirección, xestión, inspección e impulso dos servizos dependentes das áreas que dirixen, as seguintes atribucións da Xunta de Goberno Local relativas aos mesmos: a) O outorgamento de calquera tipo de licenza ou autorización, actos de comprobación ou inspección de comunicacións previas e declaracións responsables cuxa tramitación corresponda aos servizos administrativos que dirixen, salvo as atribucións que expresamente se deleguen nas direccións de área. A presente delegación inclúe todos os actos administrativos de trámite e resolución dos expedientes administrativos relativos ás mesmas, como aceptación de renuncias, tramitación de expedientes de caducidade, declaración de desistencias, devolución de avais, aceptación de cesións obrigatorias, etc., mesmo os que se refiran á inspección e control das mesmas. Non obstante, resérvase a Xunta de Goberno Local as atribucións para o outorgamento de licenzas urbanísticas nas que sexa preceptiva e obrigatoria a presentación de proxecto técnico cando o orzamento de execución material sexa igual ou superior a un millón douscentos mil euros (1.200.000,00 €), así como a resolución dos expedientes de caducidade das mesmas. b) A aprobación dos proxectos técnicos de obras e servizos cuxo orzamento de execución por contrata non supere a cantidade de trescentos mil euros (300.000,00 €), IVE excluído, sen que leve autorización do gasto. c) As contratacións cuxa contía non exceda de sesenta mil euros (60.000,00 €), IVE excluído. Esta atribución levará aparellada todos aqueles actos e trámites que a normativa de contratos do sector público atribúe ao órgano de contratación, salvo a formalización, como (a presente relación non ten carácter limitativo): aprobar o expediente de contratación, clasificar as ofertas de acordo coa proposta da mesa de contratación cando participe, adxudicar os contratos, autorizar e dispor os gastos correspondentes, reaxustar as anualidades no caso dos contratos plurianuais, actas de recepción, devolucións de fianzas cando os informes sexan favorables, resolución de recursos que non dean lugar a indemnización, interpretación dos contratos, rectificación de erros e mesmo resolución dos contratos salvo que poidan dar lugar a unha indemnización. d) A administración ordinaria dos bens patrimoniais municipais afectos aos servizos que dirixen. Queda expresamente excluído da delegación calquera acto que implique adquisición, alleamento ou gravame de ditos bens patrimoniais, así como a constitución de dereitos de uso, aínda en precario, sobre os mesmos bens. Poderán, non entanto, adquirir bens mobles inventariables cuxa contía non exceda de sesenta mil euros (60.000,00 €), IVE excluído, e alugar bens inmobles necesarios para o desenvolvemento dos servizos ao seu cargo sen que podan conlevar gastos que excedan dos sesenta mil euros (60.000,00 €), IVE excluído, sempre que exista crédito específico no orzamento. e) A xestión (incluída a liquidación do canon) e inspección das concesións de dominio público adscritas, sen que os actos de xestión podan conlevar gastos que excedan dos sesenta mil euros (60.000,00 €), IVE excluído. A Xunta de Goberno Local resérvase a atribución para o outorgamento, modificación e extinción de todas as concesións de dominio público correspondéndolle a tramitación ao Servizo de Contratación, salvo as concesións de dominio público necesarias para colocación de ramplas de accesibilidade ou ascensores que se concederán simultaneamente ás licenzas urbanísticas. f) En materia sancionadora, deléganse todas as atribucións, incluídas na lexislación xeral ou sectorial e nas Ordenanzas municipais, que sexan consecuencia de infraccións cualificadas como leves ou graves, salvo as atribucións que expresamente se deleguen nas direccións de área. g) A administración dos créditos para gastos susceptibles de ser librados baixo a forma de “pagos a xustificar” ou “anticipos de caixa fixa”, así como a autorización e ordenación do gasto correspondente de conformidade co disposto ao efecto nas Bases de Execución do Orzamento. Esta facultade leva incluída a de aprobar as contas xustificativas, sen prexuízo das delegacións conferidas ás direccións de área. h) O desenvolvemento de todos os actos de xestión económica ata un importe de sesenta mil euros (60.000,00 €), IVE excluído, así como a autorización e disposición do gasto correspondente, sempre que se realicen con cargo a partidas cuxa xestión lles corresponda. Esta atribución inclúe a aprobación das contas xustificativas de gastos e das contas xustificativas de subvencións concedidas pola Área, a devolución de fianzas constituídas dos pagos anticipados das subvencións concedidas, así como a aceptación de subvencións/convenios cuxa solicitude fora autorizada pola Alcaldía sen limitación de contía, sen prexuízo da formalización que se reserva a Alcaldía. i) A xestión dos ingresos tributarios e non tributarios cuxa liquidación estea encomendada aos servizos que dirixen. Permanecerá na Xunta de Goberno Local a posibilidade de reducir ou non esixir o prezo público valorando o interese da actividade a desenvolver para a cidade, cando esta posibilidade estea prevista na correspondente ordenanza reguladora do prezo público. j) Resolver recursos administrativos delegables interpostos contra as resolucións ditadas por delegación da Xunta de Goberno Local. [.] Decreto de Alcaldía 2964/2017: Décimo. –A estrutura da Administración Municipal Executiva complétase coas seguintes direccións e coordinacións de área, de acordo coas artigos 125 a 134 do ROM e 129 e 130 da Lei 7/1985, do 2 de abril, Reguladora das Bases do Réxime Local: 1. Dirección de Asesoría Xurídica. Adscrita a Área de Alcaldía.2. Coordinación de Seguridade Cidadá. Adscrita a Área de Igualdade e Diversidade e da que dependerá a seguinte estrutura administrativa:  Policía Local.  Servizo de Extinción de Incendios e Salvamento.  Protección Civil.3. Dirección de apoio á Alcaldía. Adscrita a Área de Alcaldía e da que dependerá a seguinte estrutura administrativa:  Secretaría Particular.  Departamento de Relacións Públicas e Protocolo.  Prensa.  Xefatura de Servizo: – Asistencia para programas e estratexias – Transparencia – Normalización Lingüística 4. Dirección de Área de Economía, Facenda e Administración. Adscrita á Área de Facenda e Administración Pública e da que dependerá a seguinte estrutura administrativa:  Servizo de Xestión Tributaria  Servizo de Orzamentos e Estudos Económicos 5. Dirección de Área de Rexeneración Urbana. Adscrita á Área de Rexeneración Urbana, Dereito á Vivenda e Mobilidade Sostible e da que dependerá a seguinte estrutura administrativa: 1. Servizos xerais de Urbanismo.2. Servizo de Planeamento e Xestión.3. Servizo de Intervención da Edificación e Disciplina Urbanística.6. Dirección de Área de Espazo Público e Mobilidade. Adscrita á Área de Rexeneración Urbana, Dereito á Vivenda e Mobilidade Sostible e da que dependerá a seguinte estrutura administrativa: a) Servizo de Infraestruturas. b) Servizo de Edificación c) Servizo de Mobilidade Sostible.7. Dirección de Área de Promoción Económica e Emprego. Adscrita á Área de Emprego e Economía Social. d) Servizo de emprego e empresa e) Consumo 8. Dirección de Área de Cultura, Deporte e Museos Científicos. f) Servizo de Cultura g) Servizo de Deportes h) Servizo de Museos Científicos i) Instituto José Cornide de Estudios Coruñeses. j) Entes adscritos da Área: IMCE, Consorcio para a Promoción da Música, Fundación Luis Seoane e concesións.9. Dirección de Área de Medio Ambiente. k) Servizo de Medio Ambiente. l) Concesións e equipamentos adscritos á Área. Décimo primeiro. –A titular da Asesoría Xurídica e as Directoras/es e Monica Elizabel Lazraq Berbis exercerán as funcións establecidas no artigo 131 do ROM e as previstas no Regulamento orgánico para a organización e funcionamento da asesoría xurídica do Concello da Coruña, e para elo deléganse as seguintes atribucións: a) Dirixir, xestionar, inspeccionar e impulsar os servizos ao seu cargo, mesmo ditando actos administrativos de mero trámite nos procedementos que se lle encomenden, sen prexuízo da superior facultade de dirección, que corresponde ao alcalde, tenente de alcalde responsable da área ou concelleira/o responsable da área. b) Asinar as notificacións dos acordos e resolucións ditados nos expedientes tramitados polos servizos ao seu cargo, e en xeral as comunicacións con particulares, con excepción das que correspondan á Secretaría Xeral do Pleno e á Oficialía Maior. c) Subscribir os anuncios e edictos necesarios para a publicación dos trámites e resolucións de información pública dos procedementos administrativos a cargo dos seus servizos. d) O recoñecemento de obrigacións derivadas de compromisos de gastos adquiridos nos mesmos supostos e cos mesmos límites cuantitativos e cualitativos establecidos para as atribucións de autorización e disposición de gastos delegadas por esta Alcaldía ou pola Xunta de Goberno Local. Tamén se delega a ordenación dos pagos con cargo á conta de habilitación ou anticipo de caixa fixa dos servizos ao seu cargo, de conformidade co establecido nas Bases de Execución do Orzamento e restante normativa de aplicación, así como aprobar as respectivas contas xustificativas. […] Acordo Xunta Goberno Local 30/06/2017: IV. DELEGACIÓNS COMÚNS A TODAS AS DIRECCIÓNS DE ÁREA da estrutura municipal executiva: a) A contratación de obras, servizos e subministracións que sexan estritamente necesarias para o funcionamento dos departamentos ao seu cargo cuxa contía non exceda de doce mil euros (12000,00 €), IVE excluído en gastos de investimento e de trinta mil euros (30000,00 €), IVE excluído, en gastos correntes. Esta facultade levará aparellada todos aqueles actos e trámites que a normativa de contratos do sector público atribúe ao órgano de contratación como (a presente relación non ten carácter limitativo): aprobar o expediente de contratación, clasificar as ofertas de acordo coa proposta da mesa de contratación cando participe, adxudicar os contratos, autorizar e dispor os gastos correspondentes, reaxustar as anualidades no caso dos contratos plurianuais, actas de recepción, devolucións de fianzas cando os informes sexan favorables, resolución de recursos que non dean lugar a indemnización, interpretación dos contratos, rectificación de erros e mesmo resolución dos contratos salvo que poidan dar lugar a unha indemnización. b) Autorizar os permisos de resolución non centralizada, correspondentes ao persoal dos servizos que deles dependen. [.] Decreto de Alcaldía 2964/2017: Décimo segundo. –Regras de Coordinación. Para o funcionamento da Asesoría Xurídica, Direccións e Coordinacións de Área teranse en conta as seguintes normas comúns: a) Os actos ditados polos órganos directivos municipais no exercicio das súas atribucións recibirán a denominación de Decreto ou Resolución Directiva e inscribiranse no correspondente Libro Rexistro. b) As atribucións conferidas a estes órganos directivos refírense estritamente aos ámbitos de xestión a eles asignados e interpretaranse restritivamente cando sexa necesario deslindalos das atribucións do alcalde ou das delegacións xenéricas conferidas a tenentes de alcalde ou concelleiras/os, aos que corresponderán tamén, de forma residual, todas as competencias do ámbito funcional a que se refire a delegación que non fosen atribuídas especificamente á Dirección. c) As atribucións de xestión de gastos de investimento limitaranse á adquisición de subministracións de material inventariable necesarios para o funcionamento ordinario dos servizos, co límite cuantitativo sinalado en cada caso. Non poderán autorizar gastos para a realización de obras de investimento nin xestión de servizos ou asistencias técnicas. d) As atribucións de xestión de gasto corrente estrito dos servizos encomendados ao órgano directivo e cos límites cuantitativos expresados, só se poderán referir a obras de mantemento ou reparación e subministracións ou contratos de servizos de tracto único. e) En caso de ausencia ou enfermidade da/o titular, todas as atribucións serán exercidas polos titulares das Áreas de goberno de que forman parte en cada caso, en tanto superiores xerárquicos e responsables da Área, sen prexuízo da posibilidade de designación temporal, cando se entenda necesario, doutro Director/a da Área ou funcionario da Área suficientemente capacitado, para o desenvolvemento temporal das súas funcións f) Asumirán tamén aquelas funcións que a/o concelleira/o responsable da Área lles encomende en relación con outras materias cuxa xestión lle fora atribuída. [.] Decreto de Alcaldía 2964/2017: Así mesmo: – A titularidade da Asesoría Xurídica comprende tamén as seguintes facultades: a) O exercicio de acción xudiciais e administrativas en materia de competencia do alcalde. – A Dirección de Área de Apoio á Alcaldía comprende tamén as seguintes facultades: a) Prestar os servizos e asistencias complementarias que require o exercicio da Alcaldía en materias tales como secretaría, comunicacións, organización, protocolo, locomoción de cargos electos, seguridade, medios de comunicación e similares. b) Proporcionar ao alcalde a información técnica e política que resulte necesaria para o exercicio das súas funcións. c) Coordinar a información dos programas, plans e actividades das distintas Áreas, co fin de facilitar ao alcalde a dirección da política, o goberno e a administración municipal e o establecemento das directrices xerais. d) Efectuar o seguimento da execución das decisións da Alcaldía e avaliar a efectividade das mesmas. [.] Decreto de Alcaldía 2964/2017: Segundo. –Delegación xeral de sinatura a favor de Dumitru Alexandru Ducet Aguilarte e D. Humberto Dahlgren Chila respecto de todas as atribucións desta Alcaldía, de conformidade co artigo 12 da Lei 40/2015, do 1 de outubro, de Réxime Xurídico do Sector Público. Terceiro. –A delegación no Sr. tenente de alcalde da Área de Rexeneración Urbana e Dereito á Vivenda comprende tamén as seguintes facultades: a) A incoación e resolución de procedementos de responsabilidade patrimonial derivados de expedientes urbanísticos, tanto de orixe contractual como extracontractual, sen prexuízo das delegacións na Xunta de Goberno Local previstas no apartado noveno do presente Decreto para os expedientes que precisen informe do Consello Consultivo de Galicia e se pretenda resolver en contra do ditame. [.] Acordo Xunta Goberno Local 30/06/2017: II. DELEGACIÓNS ESPECÍFICAS NAS ÁREAS DE GOBERNO.1. A delegación no sr. tenente de alcalde da Área de Rexeneración Urbana e Dereito á Vivenda comprende tamén as seguintes facultades: a) As competencias en materia de inventario e rexistro de bens inmobles, exercicio das prerrogativas sobre os mesmos, afectacións e desafectacións e restantes actos de administración que non impliquen a adquisición, alleamento ou gravame destes. b) As atribucións sobre os arrendamentos de vivendas, locais e garaxes de carácter patrimonial, a celebración dos contratos e as cuestións relativas ao seu cumprimento e extinción, liquidación da renda e outros gastos. […] Decreto de Alcaldía 2964/2017: Décimo primeiro. –[.] Así mesmo: – A Dirección de Área de Rexeneración Urbana comprende tamén as seguintes facultades: a) A Dirección de Área de Rexeneración Urbana comprende tamén as seguintes facultades: a) Incoar, impulsar e resolver os procedementos seguintes: 1. Os expedientes de reposición da legalidade urbanística.2. A adopción das medidas cautelares e de policía que se deriven do exercicio das competencias urbanísticas.3. Os de execución forzosa de resolucións ditadas en virtude das delegacións conferidas a este órgano, mediante os procedementos de execución subsidiaria e multa coercitiva.4. A potestade sancionadora atribuída á Alcaldía pola Lei 2/2016, de 10 do febreiro, do solo de Galicia. b) Remisión de informes á administración autonómica en expedientes de autorización comercial ou industrial da súa competencia que teñan previsto este trámite. c) As competencias administrativas en materia de control das actividades reguladas no artigo 28 da Lei 9/2013, do 19 de decembro, do emprendemento e da competividade económica de Galicia, agás as relativas aos procedementos sancionadores. [.] Acordo Xunta Goberno Local 30/06/2017: V. DELEGACIÓNS ESPECÍFICAS NAS DIRECCIÓNS DE ÁREA.1. Delegar na Dirección de Área de Rexeneración Urbana e Dereito a Vivenda: a) A tramitación e resolución dos procedementos das seguintes licenzas: a. Licenzas urbanísticas para as obras e os usos que se realicen con carácter provisional. b. Licenzas urbanísticas para movementos de terras, tales como desmontes, explanacións, escavacións ou terrapléns. As obras de instalacións e servizos, e as relacionadas coa urbanización, cando estas non estean incluídas nun proxecto de urbanización definitivamente aprobado, ou de edificación que dispoña de licenza outorgada. c. Licenzas para o control do exercicio de actividades económicas, profesionais, industriais ou comerciais, agás aquelas que deban tramitarse xunto aos procedementos para concesión de licenza de obras, cando a súa resolución lle corresponda a outro órgano. d. Licenzas para instalación e construcións de carácter temporal destinadas a espectáculos e actividades recreativas. e. Licenzas de obras e instalacións de carácter menor. f. Licenzas de primeira utilización ou ocupación dos edificios e funcionamento de instalacións en xeral. g. Licenzas de colocación de carteis e paneis de publicidade visibles desde a vía pública, que non estean en locais pechados. h. Licenzas de cerramento e valado de terreos. i. A autorización dos proxectos técnicos de execución que desenvolvan o proxecto técnico básico que obtivera licenza de obras ou instalación. A presente delegación inclúe todos os actos administrativos de trámite e resolución dos expedientes administrativos relativos ás mesmas, incluídos os actos de comprobación ou inspección de comunicacións previas e declaracións responsables, así como a aceptación de renuncias, tramitación de expedientes de caducidade, declaración de desistencias, devolución de avais, aceptación de cesións obrigatorias, etc., incluso os que se refiran á inspección e control das mesmas. b) A potestade sancionadora que corresponde á Xunta de Goberno Local para o control do exercicio de actividades económicas, profesionais, industriais ou comerciais ou dos establecementos afectos as mesmas, regulada nos artigos 28 e 57 da Lei 9/2013, de 19 do decembro, do emprendemento e competitividade económica de Galicia, agás as resolucións que correspondan a expedientes sancionadores por faltas cualificadas como moi graves. c) A relativa á prevención, vixilancia e redución, incluída a potestade sancionadora en materia de contaminación acústica por emisións orixinadas en establecementos destinados a actividades económicas, empresariais, industriais e comerciais, regulada na Lei 37/2003, do 17 de novembro, do Ruído, no Decreto 106/2015, do 9 de xullo, sobre contaminación acústica de Galicia e no capítulo IV do Título IV do documento refundido da Ordenanza contra a contaminación acústica da Coruña, agás as resolucións que correspondan a expedientes sancionadores por faltas cualificadas como moi graves ou correspondan á Área de Medio Ambiente. Decreto da Alcaldía 2964/2017: Cuarto. –A delegación no concelleiro de Mobilidade Sostible comprende tamén as seguintes facultades: a) As atribucións conferidas á Alcaldía para o desenvolvemento e aplicación da Ordenanza Municipal Reguladora da Instalación de Terrazas en Espazos de Uso Público, aprobada polo Pleno o 6 de maio de 2015. b) En materia sancionadora, deléganse tamén as atribucións que sexan consecuencia de infraccións cualificadas como moi graves en materia de tráfico e seguridade viaria. [.] Acordo Xunta Goberno Local 30/06/2017: II. DELEGACIÓNS ESPECÍFICAS NAS ÁREAS DE GOBERNO.2. A delegación no concelleiro de Mobilidade Sostible comprende tamén as seguintes facultades: a) Concesións de dominio público necesarias para colocación de ramplas de accesibilidade ou ascensores que se concederán simultaneamente ás licenzas urbanísticas. […] Acordo Xunta Goberno Local 30/06/2017: V. DELEGACIÓNS ESPECÍFICAS NAS DIRECCIÓNS DE ÁREA.2. Delegar na Dirección de Área de e Espazo Público e Mobilidade: a) A resolución dos procedementos para o outorgamento, aceptación de renuncia, declaración de desistencia ou caducidade das licenzas de acometida á rede de saneamento e outras redes municipais, e apertura de trincheiras ou gabias. Esta atribución incluirá a devolución das garantías que puideran terse esixido para garantir a reposición dos bens municipais. [.] Decreto da Alcaldía 2964/2017: Quinto. –A delegación na concellería de Facenda e Administración Pública comprende tamén as seguintes facultades: a) A ordenación de pagos en todo caso, e o recoñecemento de obrigacións derivados de compromisos de gastos adquiridos non delegados noutros órganos así como, en todo caso, o movemento de fondos e valores da Tesourería. [.] Acordo da Xunta Goberno Local 30/06/2017: II. DELEGACIÓNS ESPECÍFICAS NAS ÁREAS DE GOBERNO.3. Delegar na sra. concelleira da Área de Facenda e Administración Pública: a) O desenvolvemento da administración de tributos e demais recursos non atribuídos expresamente a outros órganos, así como as funcións de coordinación interdepartamental da súa xestión, sen prexuízo da superior dirección e coordinación que corresponde á Alcaldía. b) En materia sancionadora, deléganse tamén as atribucións que sexan consecuencia de infraccións cualificadas como moi graves en materia de infraccións tributarias. c) A xestión de persoal, o réxime disciplinario e as demais decisións en materia de persoal que non estean expresamente atribuídas a outro órgano, salvo as materias non delegables recollidas na normativa vixente. d) A xestión de tesouraría e a da débeda, así como a autorización e disposición de gastos de persoal, débeda pública e demais que non estean asignados a unha área concreta, sen limitación de contía, e os de natureza non orzamentaria. [.] Decreto da Alcaldía 2964/2017: Décimo primeiro. –[.] Así mesmo: – A Dirección de Área de Economía, Facenda e Administración comprende tamén as seguintes facultades: a) Coordinar o funcionamento dos distintos servizos da Área e a súa relación coa Intervención e coa Tesouraría e, no seu caso, con outros servizos municipais. b) Dirixir o Servizo de Orzamentos e Estudos Económicos e coordinar os traballos de elaboración do anteproxecto de orzamento, das propostas de modificacións orzamentarias, de aprobación e modificación de ordenanzas fiscais e de prezos públicos, cumprindo os obxectivos sinalados polo alcalde e a concelleira da área nas fases de elaboración e execución do orzamento. [.] Acordo da Xunta Goberno Local 30/06/2017: V. DELEGACIÓNS ESPECÍFICAS NAS DIRECCIÓNS DE ÁREA.3. Delegar na Dirección de Área de Facenda de Administración Pública: a) Os expedientes de devolución de ingresos indebidos e todos aqueles aos que lles sexa de aplicación a normativa da Lei Xeral Tributaria e normas de desenvolvemento da mesma ou, supletoriamente, o Real Decreto 191/2016, de 6 de maio, polo que se regula a devolución de ingresos indebidos non tributarios nin aduaneiros da Facenda Pública estatal. b) A tramitación dos expedientes de concesión de beneficios fiscais. c) O acordo de incoación de expedientes de fiscalización limitada en materia de inspección tributaria. [.] Decreto da Alcaldía 2964/2017: Sexto. –A delegación no sr. tenente de alcalde da Área de Emprego e Economía Social comprende tamén as seguintes facultades: a) O recoñecemento de obrigacións derivadas de compromisos adquiridos cuxo seguimento e responsabilidade de execución corresponda á Área de Alcaldía, coa única excepción dos recoñecementos de obrigacións que correspondan á Dirección de Área de Apoio a Alcaldía. [.] Acordo da Xunta Goberno Local 30/06/2017: II. DELEGACIÓNS ESPECÍFICAS NAS ÁREAS DE GOBERNO.4. Delegar no Sr. tenente de alcalde da Área de Emprego e Economía Social: a) Os contratos administrativos e privados cuxa contía non exceda de trescentos mil euros (300.000,00 €), IVE excluído, e cuxa duración non sexa superior a catro anos, sen prexuízo das delegacións conferidas aos tenentes de alcalde e aos concelleiros e ás direccións de área. Exercerá tamén como órgano de contratación nos expedientes tramitados pola Área de Alcaldía ata o mesmo importe e duración. Esta facultade levará aparellada todos aqueles actos e trámites que a normativa de contratos do sector público atribúe ao órgano de contratación, incluída a formalización, como (a presente relación non ten carácter limitativo): aprobar o expediente de contratación, clasificar as ofertas de acordo coa proposta da mesa de contratación cando participe, adxudicar os contratos, autorizar e dispor os gastos correspondentes, reaxustar as anualidades no caso dos contratos plurianuais, actas de recepción, devolucións de fianzas cando os informes sexan favorables, resolución de recursos que non dean lugar a indemnización, interpretación dos contratos, rectificación de erros e mesmo resolución dos contratos salvo que poidan dar lugar a unha indemnización. Tamén exercerá as seguintes atribucións referidas a contratación cando a contía ou a duración dos contratos sexan superiores ás citadas no apartado anterior e polo tanto o órgano de contratación sexa a Xunta de Goberno Local: 1.ª. Actas de recepción e devolucións de fianzas, sempre que os informes sexan favorables.2.ª. Clasificar as propostas dos licitadores e requirir á licitadora que presentara a oferta mais vantaxosa, para que acredite o cumprimento dos requisitos que a lei e o prego de cláusulas administrativas esixa, sempre que se realicen de acordo coa proposta da Mesa de Contratación.3.ª. Resolución dos recursos en materia de contratación, salvo que poidan dar lugar a unha indemnización.4.ª. A resolución de controversias xurdidas con ocasión da execución dos contratos administrativos, salvo aquelas que poidan dar lugar a unha indemnización a cargo do Concello.5.ª. Reaxustar as anualidades no caso dos contratos plurianuais.6.ª. A rectificación de erros materiais, de feito e aritméticos producidos nos expedientes de contratación. b) As adquisicións ou alleamentos a título oneroso de bens patrimoniais mobles e inmobles do concello que non teñan a condición de bens histórico-artísticos e cuxo valor de taxación ou de remate non exceda de trescentos mil euros (300.000,00 €) IVE excluído. c) O arrendamento de inmobles de carácter patrimonial ata trescentos mil euros (300.000,00 €), IVE excluído, e cuxa duración non sexa superior a catro anos, sen prexuízo das atribucións conferidas ao tenente de alcalde de Rexeneración Urbana, Dereito á Vivenda e Mobilidade Sostible para vivendas, locais e garaxes de carácter patrimonial. [.] Acordo da Xunta Goberno Local 30/06/2017: III. COMPOSICIÓN DA MESA DE CONTRATACIÓN. A Mesa de Contratación á que se refire o artigo 21.2 do Real decreto 817/ 2009, de 8 de maio, terá a seguinte composición: Presidenta: concelleira delegada responsable da Área de Facenda e Administración, dona María Eugenia Vieito Blanco. Suplente: concelleiro delegado de Emprego e Economía social, don Alberto Lema Suárez Vogais: Interventor xeral. Suplente: funcionario en quen delegue. Titular do órgano de Asesoría do Concello. Suplente: letrado en quen delegue. Titular da Xefatura de Servizo de Interior. Suplente: funcionario técnico da Área, en quen delegue a xefatura. Titular da Xefatura de Servizo de Contratación. Suplente: funcionario técnico da Área, en quen delegue a xefatura. – Secretaria: titular da xefatura do Departamento de Contratación de Obras e Servizos. – Suplente: funcionario técnico da Área, en quen delegue a xefatura. Poderán asistir con voz, pero sen voto: – Un concelleiro, titular e suplente do grupo municipal do PP. – Un concelleiro, titular e suplente do grupo municipal do PSde G – PSOE. – Un concelleiro, titular e suplente do grupo municipal Mixto (BNG – AA). [.] Acordo da Xunta Goberno Local 30/06/2017: II. DELEGACIÓNS ESPECÍFICAS NAS ÁREAS DE GOBERNO.5. Delegar na Sr. concelleiro de Cultura, Deporte e Coñecemento: a) A declaración como efectos non utilizables e conseguinte aprobación dos expedientes de expurgo de libros da rede de bibliotecas municipais para a súa destrución ou donativo a entidades sen fins de lucro ou usuarios da biblioteca, motivado pola súa deterioración ou desfase en relación ao progreso científico e/ou técnico aos cambios socio-políticos e culturais da sociedade. [.] Decreto da Alcaldía 2964/2017: Sétimo. –A delegación na concellería de Participación e Innovación Democrática comprende tamén as seguintes facultades: a) A incoación e resolución de procedementos de responsabilidade patrimonial, tanto de orixe contractual como extracontractual, agás os derivados de expedientes urbanísticos e sen prexuízo das delegacións na Xunta de Goberno Local previstas no apartado noveno do presente Decreto para os expedientes que precisen informe do Consello Consultivo de Galicia e se pretenda resolver en contra do ditame. [.] Acordo Xunta Goberno Local 30/06/2017: II. DELEGACIÓNS ESPECÍFICAS NAS ÁREAS DE GOBERNO.6. Delegar na Sra. concelleira de Participación e Innovación Democrática: a) As competencias en materia de patrimonio relativas ao inventario de bens mobles e o exercicio das facultades de titularidade dominical e restantes actuacións sobre o patrimonio municipal que sendo competencia da Xunta de Goberno Local non estean expresamente encomendadas a outro órgano. b) As aceptacións das doazóns e cesións de bens a título gratuíto e que non conteñan condicións limitativas das facultades dominicais ou que impliquen unha carga significativa que non se desprenda da lei, da propia natureza do negocio, do obxecto da doazón ou dos requisitos para a súa perfección ou formalización, salvo as cesións urbanísticas obrigatorias que se aceptarán no mesmo acto de outorgamento da licenza urbanística (I.1 a) do presente acordo). [.] Decreto da Alcaldía 2964/2017: Oitavo. –A delegación na sra. tenente de alcalde da Área de Medio Ambiente comprende tamén as seguintes facultades: a) A potestade sancionadora por infraccións leves tipificadas no artigo 37.16 da Lei 4/2015, do 30 de marzo, de Protección da Seguridade Cidadá, por deixar soltos ou en condicións de causar danos animais feroces ou dañinos, así como abandonar animais domésticos en condicións nas que poda perigar a súa vida (en lugar da Área de Igualdade e Diversidade como responsable do servizo de Seguridade Cidadá). [.] Acordo da Xunta Goberno Local 30/06/2017: II. DELEGACIÓNS ESPECÍFICAS NAS ÁREAS DE GOBERNO.7. Delegar na sra. concelleira de Medio Ambiente: a) A potestade sancionadora en materia de contaminación acústica, regulada na Lei 37/2003, do 17 de novembro, do Ruído, e no capítulo IV do Título IV do documento refundido da Ordenanza contra a contaminación acústica da Coruña, por comportamentos no medio ambiente exterior derivados das relacións de vecindade e constitutivos de infracción, cando non sexan orixinadas en establecementos destinados a actividades económicas, empresariais, industriais e comerciais ou outras actividades sometidas a comunicación previa ou licenza, agás as resolucións que correspondan a expedientes sancionadores por faltas cualificadas como moi graves. [.] Acordo Xunta Goberno Local 30/06/2017: V. DELEGACIÓNS ESPECÍFICAS NAS DIRECCIÓNS DE ÁREA.4. Delegar na Dirección de Área de Medio Ambiente: a) A resolución dos procedementos para concesión, desistimento ou declaración de caducidade das licenzas e autorizacións que sexa competencia do Servizo de Medio Ambiente, particularmente o permiso de vertido, a licenza de cans potencialmente perigosos e a autorización de reparto de publicidade domiciliaria na vía pública. Decreto da Alcaldía 2964/2017: Noveno. –Delegar na Xunta de Goberno Local os expedientes de responsabilidade patrimonial que precisen informe do Consello Consultivo de Galicia e se pretenda resolver en contra do ditame. [.] Demorar a eficacia do Decreto 2964/2017 e do acordo da Xunta de Goberno Local ata o día seguinte á súa publicación no BOP de conformidade co artigo 39 da Lei 39/2015, do 1 de outubro, de Procedemento Administrativo das Administracións Públicas. Revogar as delegacións conferidas en acordos e Decretos anteriores no que se opoñan ou contradigan ás conferidas no Decreto e acordo referidos. Cidade da Coruña, 30 de xuño 2017. O alcalde P. D. Eugenia Vieito Blanco